Limografo

Limografoa edo vietnamita mimeografo sinple bat da, eskuz eginiko presioarekin tinta txantiloi baten zehar bultzatuz paperean inprimatzeko.

 Historia 
1876ean limografo bat patentatu zuen Thomas Alva Edisonek, Albert Blake Dick-ek ekoitzi zuena "Mimeograph" izen komertzialarekin.

1885ean, Maurice Eyquem-ek limografo bat ekoitzi zuen, "Limographe Eyquem" izenarekin saldu zena urte askoan.

1920ko hamarkadatik aurrera, Célestin Freinet irakasleak bere metodo pedagogikoa garatu zuen, ikasleek eginiko inprimatze lanei garrantzi handia emanez. Horretarako, besteak beste limografia teknika berreskuratu zuen. 

1950eko hamarkadan, gailuaren presioa automatizatzeko saioak egin ziren.

1960ko hamarkadan, Freineten teoriak ikastetxeetan zabaldu ziren, eta horrekin limografoen erabilpen pedagogiko eta praktikoa.

Limografoak eskuz egitea nahikoa erraza denez, mugimendu iraultzaile eta kontrakultural askok egin eta erabili zituzten beraien argitalpenak zabaltzeko. Hain zuzen ere, aldi horri ingelesez Mimeo Revolution esaten zaio; urte horietakoa da vietnamita izena ere, gailua Vietnamgo gerraren testuinguruan erabili baitzen.

 Ezaugarriak 
Limografoa modu erraz eta merkea da testu baten kopiak egiteko. Normalean, testuak idazteko makina batekin prestatzen ziren: tintadun xingola kentzen zitzaion, eta txantiloi baten gainean idazten zen. Txantiloi hau paper berezia zen, zuntzak eta argizariarekin egina. Idazteko makinaren metalezko letrek jotzean zulatu egiten zuten, tinta pasatzeko moduan. Txantiloi horren gainean tintaz bustitako rollo edo oihal bat aplikatuz, beste aldeko orri zuria inprimatzen zen. Kopiak banan-banan egiten ziren txantiloiak zirauen artean. Izan ere, prozesu honetan txantiloia pixkanaka higatzen zen, eta hori gertatzen zenean beste bat egin behar izaten zen, testu osoa berriro idatziz.

 Erreferentziak  

 Kanpo estekak 

Kategoria:Bulegoko ekipamendua
Kategoria:Inprimatzea
Kategoria:Kopiatzea